Likumprojekts

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81. nr.; 2017, 241. nr.) šādus grozījumus:

1. Papildināt [I](https://likumi.lv/ta/id/58057-likums-par-budzetu-un-finansu-vadibu#n1) nodaļu "Likumā lietotie termini" pēc termina "Budžeta resors" ar terminu šādā redakcijā:

“**Budžeta sagatavošanas grafiks** - vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiks."

2. Aizstāt visā likuma tekstā vārdus "vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiks" (attiecīgajā locījumā) ar vārdiem "budžeta sagatavošanas grafiks" (attiecīgajā locījumā).

3. Aizstāt visā likuma tekstā vārdu "kontingents" (attiecīgajā locījumā) ar vārdu "skaits" (attiecīgajā locījumā).

4. 9.pantā:

svītrot 13.1 daļas 2. punktā vārdus un skaitli “šā likuma 27.pantā noteiktajā kārtībā aprēķināto”;

papildināt 13.1 daļu ar 3. un 4. punktu šādā redakcijā:

"3) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu izmantošanai;

4) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai, ja programmas (vai apakšprogrammas, ja programmā ir apakšprogrammas) ietvaros izmantojamo atlikumu apmēra kopsumma saimnieciskā gada laikā nepārsniedz vienlaikus 5% no programmai (apakšprogrammai) kārtējā gada valsts budžeta likumā plānotajiem kopējiem izdevumiem un vērtību 100 000 *euro*."

izteikt četrpadsmitās daļas 1.punktu šādā redakcijā:

"1) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai, izņemot šā panta 13.1 daļas 4.punktā noteikto;"

5. 16.pantā:

papildināt pantu ar otro daļu šādā redakcijā:

"(2) Finanšu ministrs līdz kārtējā gada 15.decembrim iesniedz Ministru kabinetam budžeta sagatavošanas grafika projektu nākamajam gadam. ";

uzskatīt līdzšinējo tekstu par panta pirmo daļu.

6. Izteikt 16.1 pantu šādā redakcijā:

"**16.1 pants. Vidēja termiņa prioritārie pasākumi**

(1) Ministrijas un citas centrālās valsts iestādes iesniedz priekšlikumus par prioritārajiem pasākumiem un to īstenošanai nepieciešamo finansējumu (turpmāk – priekšlikumi par prioritārajiem pasākumiem) tikai tad, ja attiecīgajos nākamajos saimnieciskajos gados atbilstoši aktuālākajām makroekonomiskās attīstības prognozēm būs pieejami līdzekļi prioritāro pasākumu finansēšanai. Ņemot vērā prognozes par pieejamiem līdzekļiem, Ministru kabinets var noteikt prioritāro pasākumu iesniegšanas un izvērtēšanas nosacījumus papildus šā panta otrajā daļā minētajam.

(2) Ministrijas un citas centrālās valsts iestādes iesniedz priekšlikumus par prioritārajiem pasākumiem budžeta sagatavošanas grafikā noteiktajā termiņā. Priekšlikumus par prioritārajiem pasākumiem sagatavo, pamatojoties uz nacionālajā attīstības plānā, valsts aizsardzības koncepcijā un citos attīstības plānošanas dokumentos noteiktajām prioritātēm un mērķiem, tostarp ņemot vērā nepieciešamību veikt budžeta iestāžu administratīvās spējas stiprināšanas pasākumus.

(3) Saeimai, Valsts prezidenta kancelejai, Augstākajai tiesai, Satversmes tiesai, Tieslietu ministrijai [par zemesgrāmatu nodaļām, rajonu (pilsētu) tiesām un apgabaltiesām], Valsts kontrolei, Nacionālajai elektronisko plašsaziņas līdzekļu padomei, Tiesībsarga birojam, Sabiedrisko pakalpojumu regulēšanas komisijai un Ģenerālprokuratūrai ir tiesības iesniegt priekšlikumus par prioritārajiem pasākumiem neatkarīgi no šā panta pirmajā daļā minētajiem nosacījumiem.

(4) Finanšu ministrs ir atbildīgs par prioritāro pasākumu izvērtēšanas procesa organizēšanu, prioritāro pasākumu izvērtēšanu un par priekšlikumu par atbalstāmajiem prioritārajiem pasākumiem un resursiem to finansēšanai iesniegšanu Ministru kabinetam. "

7. 19.pantā:

izteikt panta nosaukumu šādā redakcijā:

"**19. pants. Budžeta pieprasījumu iekļaušana gadskārtējā valsts budžeta likuma projektā**";

izteikt trešo daļu šādā redakcijā:

"(3) Finanšu ministrs jebkurā valsts budžeta likuma projekta izskatīšanas stadijā līdz tā iesniegšanas Ministru kabinetam var pieprasīt nepieciešamo papildu informāciju, izteikt savu viedokli, pievienot nepieciešamos atzinumus, kā arī atsevišķu revīziju rezultātus, lai izvērtētu atbilstību paredzētajiem mērķiem un sasniedzamajiem rezultātiem. Pamatojoties uz šāda izvērtējuma rezultātiem un sniegto informāciju, finanšu ministrs pieņem lēmumu par budžeta pieprasījumu iekļaušanu gadskārtējā valsts budžeta likumprojektā."

 8. Papildināt 27.panta 2.1 daļu aiz vārdiem "citiem pašu ieņēmumiem" ar vārdiem "saņemtajiem transferta paskaitījumiem no valsts budžeta iestāžu ieņēmumiem par sniegtajiem maksas pakalpojumiem un citiem pašu ieņēmumiem".

 9. Izteikt 29.pantu šādā redakcijā:

"**29.pants: Uzskaite**

(1) Valsts kase kārto valsts budžeta finanšu uzskaiti.

(2) Valsts ieņēmumu dienests kārto tā administrēto nodokļu, nodevu un citu tā administrēto maksājumu uzskaiti, kas attiecināmi uz valsts budžetu.

(3) Ministru kabinets nosaka grāmatvedības uzskaites kārtību:

1) budžeta iestādēm, no valsts budžeta daļēji finansētām atvasinātām publiskām personām, budžeta nefinansētām iestādēm;

2) Valsts kasei – valsts budžeta finanšu uzskaitei;

3) Valsts ieņēmumu dienestam – Valsts ieņēmumu dienesta administrēto nodokļu, nodevu un citu tā administrēto maksājumu uzskaitei, kas attiecināmi uz valsts budžetu."

 10. 30.pantā:

papildināt pantu ar 1.1 daļu šādā redakcijā:

"(11) Ministru kabinets nosaka ikgadējā pārskata sagatavošanas kārtību un apjomu par:

1) valsts budžeta finanšu uzskaiti;

2) Valsts ieņēmumu dienesta administrētiem nodokļiem, nodevām un citiem tā administrētiem maksājumiem, kas attiecināmi uz valsts budžetu."

papildināt pantu ar 3.1 un 3.2 daļu šādā redakcijā:

"(31) Valsts kase ikgadējo pārskatu par valsts budžeta finanšu uzskaiti sagatavo līdz pārskata gadam sekojošā saimnieciskā gada 1. maijam.

(32) Valsts ieņēmumu dienests ikgadējo pārskatu par Valsts ieņēmumu dienesta administrētiem nodokļiem, nodevām un citiem tā administrētiem maksājumiem, kas attiecināmi uz valsts budžetu, sagatavo un iesniedz Valsts kasei līdz pārskata gadam sekojošā saimnieciskā gada 1.maijam."

11. Izslēgt 41.panta sesto daļu.

12. Pārejas noteikumos:

aizstāt 66.punktā skaitli un vārdus “[16.1 panta](https://likumi.lv/doc.php?id=58057#p16.1) pirmā daļa” ar skaitli un vārdiem “16.panta otrā daļa”;

papildināt ar 74., 75., 76., 77., 78., 79. un 80.punktu šādā redakcijā:

“74. Šā likuma 29. panta otrā daļa (tās redakcijā no 2018.gada 1.janvāra) stājas spēkā 2021.gada 1.janvārī.

75. Ministru kabinets līdz 2018.gada 1.jūlijam izdod šā likuma 29.panta trešajā daļā (tā redakcijā no 2018.gada 1.janvāra) minētos noteikumus.

76. Līdz šā likuma 29.panta trešajā daļā minēto noteikumu spēkā stāšanās dienai, bet ne ilgāk kā līdz 2018.gada 31.decembrim un sagatavojot gada pārskatu par 2018.gadu, 29.panta trešās daļas 1.punktā minētie subjekti piemēro Ministru kabineta 2009.gada 15.decembra noteikumus  Nr.1486 “Kārtība, kādā budžeta iestādes kārto grāmatvedības uzskaiti”, ciktāl tie nav pretrunā ar šo likumu.

77. Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” ir piemērojami līdz 2018.gada 31.decembrim, un sagatavojot gada pārskatu par 2018.gadu.

78. Šā likuma 29. panta trešās daļas 2.punktā un 3.punktā minētie subjekti šā likuma 29. panta trešās daļas izdotos Ministru kabineta noteikumus pirmo reizi piemēro ar 2021.gada 1.janvāri.

79. Ministru kabinets līdz 2018.gada 1.jūlijam izdod šā likuma 30.panta 1.1 daļā minētos noteikumus.

80. Šā likuma 30.panta 1.1 daļā minētos Ministru kabineta noteikumus pirmo reizi piemēro, sagatavojot šā likuma 30.panta 3.1 un 3.2 daļā minētos pārskatus par 2021.gadu.”

 Likums stājas spēkā 2018.gada 1.janvārī.

Finanšu ministre D.Reizniece-Ozola

Jevčuka 67095442

ludmila.jevcuka@fm.gov.lv

Zvaigzne 67083976

zanete.zvaigzne@fm.gov.lv